Zhantas/Cleaned-Kyrgyz_Wikipedia huggingface dataset:
Үй (тасма)

"Үй" - 2009-жылы Ян Артур-Бертранд тарткан документалдуу тасма. Тасманын дээрлик көпчүлүк бөлүгү жер планетасынын ар тараптан тартылган видео материалдарынан түзүлгөн. Тасма жер планетасындагы жашоонун ар түрдүүлүгүн жана адамзатынын жер планетасынын экологиясына терс таасир этип жаткандыгын баяндайт. Тасманын англисче версиясын Гленн Клоуз окуган. Испанча версиясын Сальма Хайек окуган. Араб версиясын Махмуд Саид Окуган. Тасманын бет ачаары 2012-жылы Даун Брейкерс эл аралык кино фестивалында болгон. Фестивалдагы бет ачаарга чейин 2009-жылы 5-июнда дүйнө жүзү боюнча кинотеатрларда көрсөтүлгөн. Ошондой эле DVD, телевизор, "YouTube"да 181 өлкөдө чыккан. Тасмага баалуу бренддерди саткан эл аралык француз компаниясы Кериң каржылык жактан жардам көрсөткөн.

 Сюжети 

 Тартылгандар 

 Шилтемелер 

Категория:АКШ тасмалары
Категория:2009-жыл чыккан тасмалар
Жаз, жай, күз, кыш... жана жаз

"Жаз, жай, күз, кыш... жана жаз" - 2003-жылы Ким Ки Дук тарткан түштүк кореялык тасма. Андагы окуя эч ким тийбеген токойдогу көлдүн үстүндө жайгашкан буддист ибадатканасында өтөт. Тасма кичинекейинен картайган убакка чейин ар кандай жашоо мезгилдерин башынан өткөргөн буддист кечилдин жашоосун чагылдырат.

Тасмада тартылгандар: Су О Ёң, Ким Юң Мин, Со Же Кюң жана Ким Жоң-Хо. Тасманын режиссёру баш каармандын жашоосунун картайган абалын аткарат. Бул ойго салган тасма, анын мурунку оройлукту жана аялдарды жек көрүү сезимдерин чагылдырган тасмаларынын сынга алынышынан кийин, алардан абдан айырмалангандыгы белгиленген. Тасма 2004-жылы Кошмо Штаттарда "Sony Pictures Classics" тарабынан субтитрлүү форматта чыгарылган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2003-жыл чыккан тасмалар‎
К-Пэкс

"К-Пэкс" - 2001-жылы Йен Софтли тарткан америкалык илимий-фантастикалуу тасма. Тасма 1995-жылы Жене Бревер жазган ушул эле аталыштагы романга негизделип тартылган жана Кевин Спейси, Жефф Биджес, Мэри Маккормак жана Алфре Вудард тартылышкан. Тасма өзүн К-Пэкс планетасынан келгендигин белгилеген психиатриялык бейтап тууралуу. Даарылануу учурунда ал бейтап досторуна жана доктуруна анын көз-карашынын чындыкка төп келгендигин далидейт жана соңунда алар анын айткандарына ишене башташат.

Плагиат боюнча сот иши.

1986-жылкы аргентиналык "Түштүк- чыгышка келген адам" тасмасынын режиссеру Элисео Субиела, бул тасманын плагиат болгондугу боюнча арыз жазган. Ошондуктан 2001-жылы, ноябрда Жене Бревер жана "К-Пэкс" менен байланышы бар башка катышуучулар сотко чакырылган. Бирок сот процесси узакка созулгандыгы үчүн Субиела сот процессинин каржылык жактан камсыздай албай арызын кайтарып алууга мажбур болгон. Субиела 2016-жылы каза болгонго чейин "К-Пэкс" тасмасы анын тасмасынын плагитталышы деп белгилеп келген. Андан соң, Жене Бревер "К-Пэксти жазуу" же "Сен жазуучу болууга ишенимдүүсүңбү?" деген аталыштагы китептерин жазуудагы эргүүсүн баяндаган кыскача биографиялык чыгармасын чыгарган.

 Сюжети 

 Тартылгандар 

 Шилтемелер 

Категория:Илимий фантастика
Категория:АКШ тасмалары
Категория:2001-жыл
Чурка Лола, чурка

"Чурка Лола, чурка" (немисче: Lola rennt, түзмө-түз "Лола чуркайт") 1998-жылы Том Тыквер тарткан жана баш ролдордо Франка Потенте (Лола), Мориц Блайбтрой (Манни) тартылган немис триллери. Тасмада жигитинин жашоосун сактап калуу үчүн жыйырма мүнөттө 100,000 немис маркын табышы керек болгон аялдын окуясын чагылдырат. Тасмадагы үч сценарий, 1981-жылы Кристоф Кисловски тарткан "Сокур мүмүкүнчүлүк" тасмасына эскерүү болуп саналат. Кисловски каза болгондон кийин, Тыквер пландаган "Асман" тасмасын тарткан. 

"Чурка Лола, чурка" тасмасы негизинен киносынчылардын жакшы сын-пикирлерине арзып, 71-"Оскар" сыйлыгына "Чет тилдеги мыкты тасма" категориясында тандалган (бирок наамга көрсөтүлгөн эмес).

Саундтрек

Тыквер, Жонни Климек жана Рейнхолд Хайл жазган тасманын саундтреги, 20-кылымдын башында америкалык композитор Чарльз Ивес жазган "Жоопсуз суроо" чыгармасынын бир нече аккордорун камтыйт. Түп нуска чыгармада аккорддор "Билип, көрүп жана эч нерсе укпаган кечилдердин үнсүздүгүн" көрсөтүү максаты коюлган.

Андагы техно саундтрек тасманын мотивине ар тараптуу байланышты курган. Алар: ритм, кайталоо жана ар тараптуу убактылуу мейкиндик аймактарындагы аралык. Бул "Убакыт" жана "Мейкиндик" же болбосо "циклдүү" же "кууш" сыяктуу карама-каршылыктын биригишин пайда кылат.

 Сюжети 

 Тартылгандар 

 Шилтемелер 

Категория:АКШ тасмалары
Категория:1998-жыл
Мен - башталыш

"Мен - башталыш" - 2014-жылы Майк Кэхилл режиссёрлук кылган жана сценарийин жазган америкалык илимий-фантастикалуу тасма. Тасма алгачкы жолу 2014-жылы, 18-январда "Sundance" кинофестивалында көрсөтүлгөн. Ошондой эле Fox Searchlight Pictures тасманы жайылтып, 2014-жылы, 8-июлда чектелүү санда чыгарган. Тасма 2014-жылы, 11-октябрда "Каталония эл аралык кинофестивалында" "Толук метраждуу мыкты тасма" наамын жеңип алган.

Уландысы

"Мен - башталыш" тасмасы "Мен" тасмасынын баштапкы чыгарылышы жана анын сценарийин Кэхилл 2011-жылы "Fox Searchlight Pictures" студиясына саткан. Кэхил "Мен" тасмасындагы окуяларды "Мен - башталыш" тасмасынан жыйырма жылдан кийинки учурду көрсөткүсү келген. Доктур Ян Грейдин ачылышынын токтотулганы анык болгондугу, тасмада тамашага алынган.

Басма сөз жыйыны учурунда Кэхилл "Мен - башталыш" тасмасынын алдыдагы максаттары менен бөлүшүп, "Тасманын уландысы бар. Анын сценарийи азырынча жазыла элек. Биз тартуу иштерин баштай элекбиз , бирок "Fox Searchlight" менен макулдаштык" деп билдирген.

 Сюжети 

 Тартылгандар 

 Шилтемелер 

Категория:АКШ тасмалары
Категория:Илимий фантастика
Категория:2014-жыл чыккан тасмалар
Караңгы шаар

"Караңгы шаар" - 1998-жылы Алекс Пройас тарткан Америка менен Австралиянын нео-нуар илимий фантастикалык тасмасы. Тасманын сценарийин Пройас, Лем Доббс жана Дэвид С. Гойер жазышкан. Ал эми тасмада тартылгандар: Руфус Севелл, Кифер Сузерленд, Женнифер Коннелли жана Уиллиям Хөрт. Тасмада амнезия оорусуна чалдыккан Жон Мурдочтун (Севелл) бир адамды өлтүрүүгө шектелгендиги белгилүү болот. Баш каарман полициядан жана табышмактуу "Чоочундар" тобунан качып жүрүп, өзүнүн ким болгондугун жана чыныгы атын аныктоого аракет кылат.

Тасманын көпчүлүгү Австралиядагы "Fox Studios" студиясында тартылган. Тасмага "New Line Cinema" жана "Mystery Clock Cinema" компаниялары биргелешип продюсерлик кылышкан. "Караңгы шаар" "New Line Cinema" тарабынан кинотеатрларда көрсөтүлгөн. Тасманын АКШдагы бет ачары 1998-жылдын 27-февралында болуп өткөн. Ошондой эле, ал "Гюго" жана "Сатурн" сыйлыктарына көрсөтүлгөн. Кинотеарларда берүүдөн мурун, тасманын көрүүчүлөргө түшүнүксүз болүп калышын эске алган студия, Пройаска кинонун башталышында үн коштогон түшүндүрмө кошуусун сураган. Тасманын Пройас ойлогон түп нуска көркөмдүү чыгарылышы 2008-жылы жарык көргөн. Тасманын бир жылдан кийин чыккан "Матрица" тасмасына окшоштуктары болгондугу үчүн кээ бир киносынчылар тарабынан сынга алынган.

 Сюжети 

 Тартылгандар 

 Шилтемелер 

Категория:АКШ тасмалары
Категория:1998-жыл
Бөтөн: Осуят

"Бөтөн: Осуят" - 2017-жылы Ридлей Скотт тарткан жана Жон Логан, Майкл Грин, Жэк Паглен жана Данте Харпер жазган америкалык илимий-фантастикалык коркуу тасма. Тасма 2012-жылкы "Прометей" тасмасынын уландысы, "Бөтөн" тасмасынын экинчи чыгарылышы жана баардык "Бөтөн" тасмаларынын алтынчы чыгарылышы жана үчүнчүсүн да Скотт тарткан. Тасмада роль жараткандар: Майкл Фасбендер, Кетерин Вотерсон, Билли Крудуп, Дэнни Макбрайд, Кармен Эжого жана Дамиан Бичир кемедегилер менен белгисиз планетага барышып, укмуштуу ачылыштарга күбө болушат.

Бөтөн: Осуят алгач 2017-жылы, 4-майда Лондондо көрсөтүлүп, 2017-жылдын, 19-майында Кошмо Штаттарда көрсөтүүгө чыгарылган.Тасма негизинен жакшы сын-пикирлерге арзыган. Ошондой эле Фасбендердин эки жолку аткаруусу тең өзгөчө алкыштарга ээ болуп , муну режиссёр Ридли Скоттко жана артыкчылык менен кайтып келүүсү белгиленет. Тасма дүйнө жүзү боюнча 124 миллион АКШ долларын тапкан.

 Сюжети 

 Тартылгандар 

 Шилтемелер 

Категория:Илимий фантастика
Категория:АКШ тасмалары
Категория:2017-жыл чыккан тасмалар‎
Куб (тасма)

"Куб" - 1997-жылы Винсензо Натали сценарийин жазып жана тарткан канадалык илимий-фантастикалык коркуу тасма. Тасма Квентин аттуу полиция кызматкери жетектеген адамдардын тобу, куб формасындагы бөлмөгө киришип, адамдарды өлтүрүү үчүн атайын жасалгаланган капкандарга туш болушкандыгын баяндайт.

Тасма чындыкка төп келбеген атмосфераны жараткандыгы үчүн жана өнөр-жайлуу, куб формасында жасалгаланган бөлмөсү менен Кафкаезкеде орун алгандыгы үчүн атактуулукка жеткен. Тасма чыккандан кийин ар тараптуу жана негизинен жакшы сын-пикирлерге ээ болуп, өзүнүн жеке колдоочуларын топтой алган. Тасма бир нече бөлүмдөрдү чыгарган жана учурда "Lionsgate" студиясы анын ремейкин жасоодо.

 Сюжети 

 Тартылгандар 

Тасма өндүрүшү

"Күүгүм аймагы" аттуу телеберүүнүн түп нуска көрсөтүүсү, "Чыгуу жолун издеген беш каарман" (1961-жылы, 22-декабрда көрсөтүлгөн) бул тасманы тартууга дем-күч берген.

Винсензо Натали "Кубду" жазгандан кийин, "Бийиктик" аттуу кыска фильмин тарткан. Тасманы тартуу иштери лифтте орун алып, "Куб" тасмасы кандай боло тургандыгын инвесторлорго көрсөтүү максатында жасалган. Жана мындай иш-аракеттердин соңунда, ал чынында эле каржыга ээ болгон. "Куб" Торонтодогу үн жазуучу сахнада тартылган.

 Шилтемелер 

Категория:Канада тасмалары‎
Категория:Илимий фантастика
Категория:1997-жыл
Август: Осаж аймагы

"Август: Осаж аймагы" - Трейси Летс жазган жана ошол эле аталыштагы "Pulitzer" сыйлыгын жеңген драмага негизделип, Жон Веллс тарткан Американын комедиялуу драма тасмасы. Тасманын продюсерлери Жорж Клуни, Грант Хеслов, Жин Доуманиан жана Стив Трекслер.

Тасмада тартылгандар: Мерил Стрип, Жулия Робертс, Эван Макгрегор, Крис Купер, Абигейл Бреслин, Бенедик Кумбербач, Жулиет Левис, Марго Мартиндейл, Дермот Мулрони жана Жулиана Николсон. Тасмада үй-бүлө башчысынын (Сэм Шеферд) капыстан жоголуп кетиши жана андан кийин ынтымагы жок үй-бүлө мүчөлөрү коломтого чогулганы тууралуу окуялар баяндалат.

Орто деңгээлдеги кирешеге ээ болгон "Август: Осаж аймагы" ар тараптуу жакшы сын-пикирлерге арзыган. Бирок актердук топ менен сценарийине жогору баа берилсе да, кээ бири тасманы абдан караңгы жана тамашасы аз болуп калганын айтышкан. Тасмадагы ролдору үчүн Стрип менен Робертс "Оскар" сыйлыгынын "Эң мыкты актриса" жана "Экинчи пландагы эң мыкты актриса" наамдарына көрсөтүлүшкөн.

 Сюжети 

 Тартылгандар 

 Шилтемелер 

Категория:АКШ тасмалары
Категория:2013-жыл чыккан тасмалар‎
Сулуу айым

"Сулуу айым" - 1990-жылы Гэри Маршал тарткан жана сценарийин Ж.Ф. Лоутон жазган Американын романтикалык комедиясы. Тасмадагы башкы ролдорду Ричард Гир жана Жулия Робертс аткарышкан. Ошондой эле Ральф Беллеми (акыркы аткаруусунда), Лаура Сан Жиакомо жана Жэйсон Александр экинчи пландагы ролдорду аткарышкан. Тасмада акчасыз жүргөн голливуддук сойку Вивиан Вард, бай бизнессмен Эдвард Левистин бир нече бизнес жолугушуусу жана башка иштери үчүн коштоочу катары ишке алынат. Жана бир жума аралыгында алардын мамилелери жакындай түшөт.

Алгач тасманын башкы максаты Лос-Анжелестеги класс жана секс кызматын белгилөө эле. Бирок ал чоң бюджетке ээ болгон романтикалык комедия катары кабыл алынган. Тасма абдан чоң ийгиликке жетишип, 1990-жылдын эң кирешелүү тасмаларынын бири болгон. Тасма Кошмо Штаттарда романтикалык комедия үчүн эң көп билет сатылган тасма болгон. "Mojo" тизмеси боюнча 42,176,400 билет сатып "Менин чоң грек тоюм" тасмасынынын 41,419,500 билетинен бир аз көптүк кылып, 1-орунду ээлеген. Тасма жалпысынан жакшы сын-пикрлерге арзыган жана Робертстин аткаруусуна өзгөчө баа берилген жана ал тасмадагы ролу үчүн "Алтын Глобус" сыйлыгын жеңип, "Оскар" сыйлыгынын "Мыкты актриса" наамына көрсөтүлгөн. Ошондой эле, сценарист Ж.Ф.Лоутон "Жазуучулардын Гилдия Сыйлыгы" жана "BAFTA" сыйлыгына көрсөтүлгөн.

 Сюжети 

 Тартылгандар 

 Шилтемелер 

Категория:АКШ тасмалары
Категория:1990-жыл
Малена

"Малена" - 2000-жылы чыккан италиялык романтикалуу драма. Тасманын башкы жылдыздары: Моника Белуччи жана Жузеппе Сульфаро. Тасма Лучиано Винцензонинин чыгармасынан алынган жана сценарийи менен тасманы Жузеппе Торнаторе тарткан жана жазган. Тасма 2001-жылы "Кабург Кино Фестивалында" баш байгени утуп алган.

 Сюжети 

 Тартылгандар 

 Сыйлыктары жана жеңиштери 

 Кабург кино фестивалы: баш байге, Жузеппе Торнаторе, 2001.

 Дэвид ди Донателло сыйлыгы: Дэвид, "Эң мыкты оператор" Лажос Колтай, 2001. .

 Италиянын улуттук кино журналисттеринин бирикмеси: Силвер Риббон, "Мыкты музыка": Эннио Морриконе.

Номинацияда көрсөтүү:

 Оскар сыйлыгы: "Мыкты оператор", Лажос Колтай, "Мыкты музыка" , Эннио Морриконе, 2001.

 Италиянын кино боюнча журналисттеринин улуттук бирикмеси: Силвер Риббон "Мыкты костюм дизайны"; Маурицио Миленотти; "Мыкты монтаждоо" : Массимо Куаглия; "Мыкты тасма дизайны": Франческо Фригери, 2001.

 Алтын Глобус: "Чет тилдеги мыкты тасма" "Алтын Глобус" сыйлыгы, Италия, "Мыкты музыка жана тасма" Эннио Морриконе;2001. 

 Британия кино жана телекөрсөтүү сыйлыктары: "BAFTA Кино Сыйлыгы", "Англис тилинде болбогон тасма" үчүн "BAFTA Сыйлыгы", Харвей Вейнштайн, Карло Бернаскони жана Жузеппе Торнаторе;2001.

 Эл аралык Берлин фестивалы: Алтын Берлин Аю, Жузеппе Торнаторе, 2001.

 Дэвид ди Донателли сыйлыктары: Дэвид "Мыкты костюм дизайны", Маурицио Милленотти; "Мыкты музыка" Эннио Морриконе; "Мыкты тасма дизайны" Франческо Фригери;2001.

 Европа кино сыйлыктары: "Мыкты актриса"(Моника Беллучи), "Мыкты режиссёр"(Жузеппе Торнаторе) , 2001.

 Лас-Вегас кино сынчыларынын коомчулугунун сыйлыктары: "Сиерра" сыйлыгы, "Чет өлкөлүк мыкты тасма"

 Фоникс фильм сынчыларынын коомчулугунун сыйлыктары: "ФФСК" сыйлыгы, "Чет тилдеги мыкты тасма", 2001.

 Сателлайт сыйлыктары: "Мыкты тасма" үчүн "Алтын Сателлайт" сыйлыгы , чет тилде; "Мыкты музыка", Эннио Морриконе, 2001.

 Шилтемелер 

Категория:Италия тасмалары‎
Категория:2000-жыл
Уве аттуу адам

"Уве аттуу адам" (, шведче En man som heter Ove, pronounced [ˈuːvɛ]) - 2015-жылы, 25-декабрда Швециядагы кинотетрларда көрсөтүүгө берилген швециялык комедиялуу драма. Ханнес Холм тасманын сценарийин жазып жана тарткан. Ал эми окуя Фредерик Бекмендин 2012-жылы жазган ошол эле аталыштагы китебине негизделген. Рольф Лассгерд тасмадагы баш каарман Увенин ролун аткарган. Тасма алты наамга көрсөтүлүп, 2016-жылы "Guldbagge" наамынын эки сыйлыгын утуп алган. Ал "Чет тилдеги мыкты тасма" жана "Мыкты грим жана чач жасалгалоо" категорияларында 89-"Оскар" сыйлыгынын наамдарына көрсөтүлгөн. 

 Сюжети 

 Тартылгандар 

Кабыл алуу

Тасмага "Rotten Tomatoes" 92 упай жана "Metacritic" 69 упай берүүсү менен негизинен жакшы сын-пикирлерге арзыган. "Washington Post", "Chicago Tribune" жана "Rogerebert.com" да жакшы пикирлерди берген. Сынчылар тасманын кээ бир жактары "Ыйык Винсент" жана "Гран Ториного" окшош болсо да, "Уве аттуу адам" көрүүчүлөрдүн көзүнөн жаш агызган жана мыкты тартылган тасма деп белгилешкен.

Тасма 2016-жылдан кийин Швецияда эң көп көрүлгөн тасмалардын арасында үчүнчү орунду ээлеген.

 Шилтемелер 

Категория:АКШ тасмалары
Категория:2015-жыл чыккан тасмалар‎
Деңиз ыры

"Деңиз ыры" (ирландча: Amhrán na Mara) - 2014-жылы Том Мур тарткан жана Том Мур, Росс Мюррей, Пол Яң, Стефен Роелантс, Серж жана Марк Уме, Изабел Трүк, Клемент Калвет, Жереми Фажнер, Фредерик Виллумсен, Клаус Токсвиг Кжаердин продюсерлигинин негизинде тартылган анимацияланган фэнтези драма. Ал эми сценарийин Уилл Коллинс, Мурдун окуясынын негизинде жазган. Бул Ирландия, Белгия, Дания, Франция жана Люксембургдун биргеликте эл аралык кызматташуусунун негизинде тартылган тасмасы жана Cartoon Saloon тарткан экинчи тасма болуп саналат.

"Деңиз ыры" Бен (Дэвид Ровл) аттуу 10 жаштагы баланын окуясын чагылдырат. Анда ал апасынын өлүмү үчүн күнөөлөп жаткан дүлөй карындашынын сыйкырдуу жандыктарды келт кудайы Мачадан тюлендин образында болуп алып бошотууга аракет кылып жаткандыгын байкап калат.

"Saloon" студиясынын башка тасмалары сыяктуу эле бул тасма да колго тартылган. Тасманы тартуу иштери "Кэллдин сыры" (2009) аттуу тасма чыккандан кийин башталган. Бул тасма "TIFF Kids" программасындагы 2014-жылы "Торонто эл аралык кинофестивалында" 6-сентябрда көрсөтүлгөн. Тасма бир нече өлкөдө чектелүү гана санда көрсөтүлсө да, алкышка ээ болуп, 2015-жылы 87-Оскар сыйлыгын тапшыруу аземинде "Эң мыкты анимациялык тасма" категориясында наамга көрсөтүлгөн.

 Чыгарылышы 
"Деңиз ыры" - алгачкы жолу 2014-жылы, 6-сентябрда "TIFF Kids" программасындагы Торонто эл аралык кинофестивалында 2014-жылы көрсөтүлгөн. Ошол эле жылдын 10-декабрында Франция, Белгия жана Люксембургдун кинотеатрларында көрүүчүлөргө сунушталган. 2014-жылы, 19-декабрда Түндүк Америкада тасманын чектелүү санда гана көрсөтүлүшү, тасмага "Оскар" сыйлыгына ат салышууга өбөлгө түзгөн. Тасма 2015-жылы, 10-июлда Ирландияда көрсөтүүгө берилген.

 Сюжети 

 Тартылгандар 

 Шилтемелер 

Категория:АКШ тасмалары
Категория:2014-жыл чыккан тасмалар‎
Догвилл

"Догвилл" - Ларс фон Триердин продюсерлигинин негизинде 2003-жылы тартылган эл аралык авангарддык драма. Тасмада тартылгандар: Николь Кидман, Лорен Бэколл, Селин Дион, Хлоя Севини, Пол Беттани, Стеллан Скарсгорд, Удо Кир, Бен Газзара жана Жеймс Каан. Тасма кылмышкерлерден качып жүрүп тоо аймагындагы кичинекей Догвилл аттуу шаарчага келген Грейс Муллигандын (Кидман) жашоосун баяндайт. Грейс ал аймакта баш калкалоого уруксат алыш үчүн бекер кызмат кылуу сунушун кабыл алат. Ал калыш үчүн жергиликтүү калктын ар биринин макулдугун алышы керек, болбосо кылмышкерлердин колуна кайрадан түшүү коркунучу жаралат. Ал алсыз болсо да ал жерде жашаган жергиликтүү элдин жашоосун түп тамыры менен өзгөртө алат.

Бул тасма фон Триердин Кошмо Штаттарда же болбосо мүмкүнчүлүктөр жеринде тарткан үчилтигинин биринчиси болуп саналат. Андан кийинки тасмасы "Мандерлей" (2005) жана соңку бөлүмү "Вашингтон" да тартылган. Тасма "Palme d'Or" сыйлыгы үчүн Гас Вен Сенттин "Пил" тасмасы менен жарышып, жеңишти алдырып жиберген. Тасма Кошмо Штаттарда 2004-жылы, 26-мартта чектелүү санда көрүүчүлөргө сунушталганга чейин бир нече кино фестивалдарда көрсөтүлгөн.

"Догвилл" ар тараптуу сын-пикирлерге ээ болгон. Айрым адамдар тасманы анткор жана кыжырды келтирүүчү деп белгилешсе, айрымдары укмуш тасма деп эсептешкен.

 Сюжети 

 Тартылгандар 

 Шилтемелер 

Категория:АКШ тасмалары
Категория:2003-жыл чыккан тасмалар‎
Өзгөчө билдирүү

"Өзгөчө билдирүү" - Стивен Спилберг режиссерлук кылган жана Филип К. Дик ошол эле аталыштагы кыскача окуяга негиздеп жазган 2002-жылы тартылган америкалык илимий фантастикалык тасма. Тасма Вашингтон шаарында жана Түндүк Виржиния штатында тартылып, 2054-жылдагы окуяларды баяндайт. Ал убакта "Кылмышка чейин" аттуу полициянын атайын бөлүмү келечекте жасала турган кылмыштарды психикалык жолдор менен алдын-ала изилдеп, кылмышкерлерди кармоого мүмкүнчүлүк алат. Тасмада Том Круз "Кылмышка чейинки" бөлүмүнүн жетекчисинин ролун, Коллин Фаррел "Адилет" бөлүмүнүн агенти Дэнни Витвердин ролун, Саманта Мортон күбөлөрдөн алдын-ала суракка алуу бөлүмүнүн жетекчиси Агатанын ролун жана Макс фон Сидов босс Ламар Бургестин ролун аткарышат. Тасма тек нуар, детективдүү роман, триллер жана илимий фантастикалык тасма жанрларын камтыйт. Ошондой эле баш каарман кылмыш кылуу боюнча күнөөлөнүп жатканда качып кеткендиги үчүн катардагы тасма деп да эсептелинет. Спилберг тасманын элүү пайызын каармандар жана элүү пайызын көп сандаган табышмактуу өлтүрүү иштерине негизделген абдан татаал окуя деп белгилеген. Тасманын эң башкы темасы - эркин эрк же чечкиндүүлүк суроосу болуп саналат. Анда, эгерде келечек болсо жана аны алдын ала биле алсак, эркин эрк барбы деген суроону изилдейт. Андан башка темалар - бул өз жарандарын коргоодо өкмөттүн алдын-ала алган иштериндеги ролу, өнүккөн технология чексиз болгон учурда медианын ролу, ишенимдүү прокурордун легалдуу болуусу жана кайрадан эле Спилбергдин тасмаларынан көргөндөй эле үй-бүлө көйгөйү көрсөтүлгөн.

"Өзгөчө билдирүү" - 2002-жылдын мыкты сын-пикирлерине ээ болгон тасмаларынын бири. Тасманын сценарийи, визуалдык эффектилери, темасы алкышка ээ болгон. Бирок тасманын аягы кинонун калган бөлүгүнө төп келбегендиги үчүн киносынчылар тарабынан сынга алынган. Тасма бир нече сыйлыктарга көрсөтүлүп, жеңишке ээ болгон. Тасма "Оскар" сыйлыгынын "Мыкты үн монтаж" наамын жеңип алган жана "Сатурн" сыйлыгынын "Мыкты эркек актёр", "Экинчи пландагы мыкты эркек актёр", " Мыкты музыка", "Мыкты илимий-фантастикалуу тасма", "Мыкты режиссёрдук иш", "Мыкты сценарист" жана "Экинчи пландагы мыкты актер аял" категорияларында 11 наамга көрсөтүлгөн.

 Сюжети 

 Тартылгандар 

 Шилтемелер 

Категория:Илимий фантастика
Категория:АКШ тасмалары
Категория:2002-жыл чыккан тасмалар‎
Табу (тасма)

"Гохатто" (御 法度?, ) же "Табу" - 1999-жылы Нагиса Ошима тарткан япониялык тасма. . Бул 19-кылымдын ортосунда самурай мезгилинин аягында, бакуматсу доорундагы Шинсенгуми аймагында болгон гомосексуалдуулукту чагылдырган тасма.

 Сюжети 

Тасманын башында жаш жана келишимдүү Кано Созабуро (Руехей Матцуда), реформисттердин күчүнө каршы Токугаваны коргогон -Кондо Исами (Ёчи Сай) жетектеген Шинсенгумидеги элиталык самурайлардын тобуна кабыл алынат. Ал чебер кылыччы болгону менен, анын келбети анын тобундагы эркек студенттердин жана жетекчилердин да көңүлүн алып, Канонун сүйүүсүнө ээ болуу үчүн топтун ичиндеги мырзалардын арасындагы атаандаштыкты жаратат.

 Тартылгандар 

 Шилтемелер 

Категория:Жапония тасмалары‎
Категория:1999-жыл
Шон Бин

Шон Марк Бин (1959-жылы 17-апрелде туулган) — кесиптик чөйрөдө Шон Бин /ˈʃɔːn ˈbiːn/ катары белгилүү, англиялык актер.

Лондондогу Драматикалык искусство королдук академиясын бүтүргөндөн кийин ал 1983-жылы "Ромео жана Жулеттанын" театралдык өндүрүшүндө катышуу менен кесиптик дебютун жасаган. Өзүнүн өзгөчөлөнгөн Йоркшир акценти менен ал "ITV" компаниясынын "Шарп" (англ. Sharpe) телесериалында Ричард Шарптын образын аткаруу менен чоң ийгиликке жетишкен. Андан кийин Бин "HBO" телекомпаниясынын "Такты оюндары" (англ. Game of Thrones) эпикалык фантастикалык сериалында Нед Старктын ролун аткаруу менен, "BBCнин" "Айыпталуучулар" (англ. Accused) антологиялык телесериалында жана ошондой эле "ITVнин" "Генри VIII" (англ. Henry VIII) тарыхый драма киносериалында тартылып ийгилик жаратуусун уланткан. Анын эң көрүнүктүү аткарган ролу "Шакектер ээси" (англ. The Lord of the Rings, 2001-2003) үчилтигиндеги Боромирдин элеси болуп калган.

Ал "Жеймс Бонд" сериясындагы "Алтын көз" (англ. GoldenEye, 1995), "Троя" (англ. Troy, 2004), "Патриот оюндары" (англ. Patriot Games, 1992), "Ронин" (англ. Ronin, 1998), "Улуттук кенч" (англ. National Treasure, 2004), "Түндүк өлкө" (англ. North Country, 2005), "Арал" (англ. The Island, 2005), "Үнсүз дөңсө" (англ. Silent Hill, 2006), "Кара өлүм" (англ. Black Death, 2010), "Юпитердин көтөрүлүшү" (англ. Jupiter Ascending, 2015) жана "Марстык" (англ. The Martian, 2015) тасмаларында да тартылган. Бин үн актеру катары "Байыркы жазма булактар IV: Обливион" (англ. The Elder Scrolls IV: Oblivion), "Сид Мейердин цивилизациясы VI" (англ. Sid Meier's Civilization VI) видео оюндарына жана "Кэнтербери жомоктору" (англ. The Canterbury Tales) драма телесериалында жана башка бир нече өндүрүштөргө салым кошкон. Ал өз карьерасында бир нече сыйлыктарды алып, "Эл аралык Эмми сыйлыгынын" "Эң мыкты актер" наамын утуп алган. Ошондой эле ал "БАФТА" жана "Сатурн" сыйлыктарына көрсөтүлгөн.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары